|  |  |
| --- | --- |
| Navn på dagtilbud  Brædstrup | Handleplan for sprog og skriftsprog - Den generelle indsats |
| **Organisatorisk mål for børnenes sprog**   * At resultaterne i sprogvurderingerne stiger år for år |
| Indsats | **0-6 år**  Sprogstimulering er en naturlig del af barnets opvækst. Det er derfor vigtigt at de voksne har skærpet opmærksomhed på tilgangen til børns sprog, så alle får mulighed for at udvikle sig indenfor deres nærmeste udviklingszone.  Forskning har vist at vi i daginstitutioner, bedst medvirker til en positiv social, kognitiv og sproglig udvikling hos børn, ved at anlægge et mere kvalitativt syn på sproget og kombinere den planlagte og eksplicitte sprogstimulering, med den implicitte og kontinuerlige sprogstimulering i hverdagen. Sproget *er* en del af hverdagen, vi skal derfor have blik for at gribe de mange muligheder  for samtaler, så alle situationer gøres til læringsrum.  **0-3 år**  Lydlige kompetencer:  I Vuggestuen og dagplejen startes der med ”Hit med lyden”  Der tages udgangspunkt i barnets eget begyndelsesbogstav, så det bliver vedkommende og giver mening for barnet. Derudover er det med fokus på vokalerne,og med blik for børnenes sproglige udvikling.   * ”Hit med sangen” * Hænge billeder op af dyrene, og tage dem frem, når der synges og leges med lydene. * Hænge Dyret og bogstavet op på barnets garderobe og tale om dem i hverdagens garderobesnak, hvor det giver mening for barnet.   **0-3 år**  Basisindsatsen i vuggestuerne og dagplejen strækker sig over 40 uger. De 40 uger indsættes i et årshjul, hvor et ugeskema strækker sig over 2 uger.  **Årshjul Tema:**   * Uge 32 – 39 Dyr og Naturen * Uge 40 – 48 Familien (- uge 42 og December måned) * Uge 2 – 10 Min hverdag (- uge 7 ) * Uge 11 – 18 Ud i Verden * Uge 19 – 26 Vejret   Vi arbejder systematisk med børnenes sprog, ordforråd, før-matematiske kompetencer og ihærdighed,  indenfor rammerne**:**  **fordybelse, fokus og udforskning.**  For at opnå målene på ugeskemaerne anvender vi følgende strategier.   * Den gode samtale * Vi lærer nye ord * Læringsstigen * Ihærdighed   **Forældreinvolvering:**  Sprogvejlederne holder et oplæg for forældrene ved et forældremøde. Personalet sender fokusordene med hjem hver 2. uge for at få forældrenes deltagelse. |
| Tegn på læring | **0-3 år**  Lydlige kompetencer:   * At børnene kender deres egen ”lyd” og benævner den i forskellige sammenhænge. * At børnene genkender og anvender dyrenes tegn og lyde på vokalerne.   **0-3 år**   * Personalet anvender og internaliserer strategierne, så vi ser et rigt sprogmiljø i vuggestuen. * Forældrene er deltagende, bruger strategierne og målordene derhjemme. * Børnene anvender og genkender målordene i ugeskemaerne. * Børnene kan fastholdes i en samtale og forstå principperne for turtagning * Børnene kan fortælle om egne oplevelser * Børnene kan fastholde opmærksomheden, udsætte egne behov og regulere egne følelser, og få styrket hukommelsen |
| Opfølgning og evaluering | **0-3 år**  Lydlige kompetencer:   * Vi vil opleve at børnene, når de starter i børnehaven, kan genkende og anvende minimum alle vokalerne fra ”Hit med lyden”   **0-3år**   * Efter hvert tema modtager personalet kollegabaserede videooptagelser, hvor der gives sparring/feed-back på bla. anvendelse af strategierne. * Vi vil evaluere børnenes læring, ved at anvende kompetenceskemaerne som skal udfyldes efter hvert tema. * Vi sprogvurderer alle børn når de er 3.3 år. * De børn der har brug for fokuseret/særlig indsats skal der udarbejdes en individuel handleplan for. * Når børnene kommer i en børnehavegruppe, inviteres forældrene til en trivselssamtale, efter sprogvurderingen, hvor resultatet af denne drøftes. |